Γεροπλάτανος Θεσπρωτίας

Ο Γεροπλάτανος (πρώην Ντόλιανη και ΓερωπλάτανοςΜιχαήλ Σταματελάτος, Φωτεινή Βάμβα-Σταματελάτου, Γεωγραφικό Λεξικό της Ελλάδας, ΤΑ ΝΕΑ, 2012, Α΄ τόμος, σελ. 162.) είναι χωριό του δήμου Ηγουμενίτσας, στον νομό Θεσπρωτίας της Ηπείρου. Σύμφωνα με τα στοιχεία της απογραφής του 2011, ο πληθυσμός του ανέρχεται στους 42 κατοίκουςΕφημερίς της Κυβερνήσεως της Ελληνικής Δημοκρατίας , τεύχος Δεύτερο, 20 Μαρτίου 2014, αρ. φύλλου 698, σελ. 10587..

 Γενικά και ιστορικά στοιχεία 
Ο Γεροπλάτανος βρίσκεται στη περιοχή του χωριού Πηγαδούλια και είναι κτισμένος σε υψόμετρο 80 μέτρων. Στα δυτικά του ρέει ο Θύαμις, ενώ στα βόρεια διέρχεται ο δρόμος Ιωαννίνων - Φιλιατών.

Σύμφωνα με την οθωμανική στατιστική του 1895, ο πληθυσμός του Γεροπλατάνου ανερχόταν στους 305 κατοίκους (175 άνδρες και 130 γυναίκες), κατανεμημένους σε 66 φορολογικούς χανέδεςΜιχάλης Κοκολάκης, Η τουρκική στατιστική της Ηπείρου στο Σαλναμέ του 1895, στο Τετράδια Εργασίας, τεύχος 18, Κέντρο Νεοελληνικών Ερευνών, Αθήνα 2008, σελ. 271.. Ενσωματώθηκε στην Ελλάδα - μαζί με την υπόλοιπή Θεσπρωτία - κατά τη διάρκεια των Βαλκανικών Πολέμων και σύμφωνα με την καταγραφή του 1913 διέθετε 298 κατοίκουςΒασίλειον της Ελλάδος, Υπουργείον Εθνικής Οικονομίας, Διεύθυνσις Στατιστικής, Απαρίθμησις των κατοίκων των νέων επαρχιών της Ελλάδος του έτους 1913, Εκ του Εθνικού Τυπογραφείου, Εν Αθήναις, 1915, σελ. 69.. Μέχρι τον Β΄ Παγκόσμιο Πόλεμο, η πλειοψηφία των κατοίκων του οικισμού ανήκε στην τσάμικη μειονότηταΑθανάσιος Γκότοβος, Τσαμουριά. Ταυτότητες στην κατοχική Θεσπρωτία και ο ρόλος της μουσουλμανικής μειονότητας, Εναλλακτικές Εκδόσεις, Αθήνα 2016, σελ. 92..

Διοικητικά, κατά την ύστερη περίοδο της Τουρκοκρατίας υπαγόταν στον καζά Φιλιατών, ενώ στα πλαίσια του ελληνικού κράτους υπήχθη αρχικά στην επαρχία Φιλιατών. Το 1997 προσαρτήθηκε στον δήμο Παραποτάμου, ενώ από το 2011 ανήκει στη δημοτική ενότητα Παραποτάμου του καλλικρατικού δήμου Ηγουμενίτσας. Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας.

 Απογραφές πληθυσμού 
Απογραφή18951913192819401951196119711981199120012011Πληθυσμός3052982972921081047862648342

 Παραπομπές 

 Πηγές 
 "Εγκυκλοπαίδεια Πάπυρος Larousse Britannica", τ. 16ος, σελ. 443.

Κατηγορία:Χωριά της περιφερειακής ενότητας Θεσπρωτίας